«Мен бойымнын jÿрÿмимде тöрöлим учун, алтай албатынын автономиязы ла башка jандары учун тартышкам. Эн ле jакшызы учун, нациянын jилбÿзи учун тургам. Jаан албаты-коштой jайым ла тен-тан праволу болоры учун. Национальный культура, тил ле энчи-jööжöзи jылыйбазы учун. Экономикалык jÿрÿминде, кееркемелде, билимде бийик öзум учун.  Мен национальный кöгÿс-санаанын бöлÿги болгоным учун албатыга удура болгон каршуулу керектерге удура тартышкам, биске удура болгон кату политикага, бистин национальный jилбÿлериске келишпей турган кöчÿп келген кулак элементтерге, ак колдорлу «агару адайлардын» – духовный миссиянын садынчак ла иезуит керектерине удура болгом…» – деп, Г.И. Чорос-Гуркин 1924 jылда бичиген.